钦定古今图书集成/明伦汇编/人事典/第105卷 > 《八声甘州》〈秋怨〉前人
## 钦定古今图书集成/明伦汇编/人事典/第105卷 > 《八声甘州》〈秋怨〉前人

对萧萧暮雨洒江天，一番洗清秋。渐霜风凄紧关河，
冷落残照当楼。是处红衰绿减，苒苒物华休。惟有长
江水，无语东流。　不忍登高临远，望故乡渺邈，归思
难收。叹年来踪迹，何事苦淹留。想佳人、妆楼颙望，误
几回天际识归舟。争知我，倚阑干处，正恁凝愁。